La comercialització de medicaments d'ús veterinari és el procés d'acostament dels medicaments des dels laboratoris farmacèutics o importadors fins al moment d'aplicar-los als animals de destí.
Aquesta comercialització es separa en dues fases, la distribució i la dispensació, activitats que hauran d'estar autoritzades d'acord amb el que estableix la normativa vigent.
Tota la cadena de distribució i dispensació de medicaments d'ús veterinari estarà sotmesa a control farmacèutic, de manera que aquests establiments hauran de comptar amb un director tècnic farmacèutic, en el cas dels centres de distribució, i amb un responsable tècnic farmacèutic en el cas dels centres de dispensació.
El Decret 141/2000, de 3 d'abril, sobre el règim jurídic i el procediment d'autorització dels centres de distribució i els de dispensació de medicaments d'ús veterinari a Catalunya, determina els requisits tècnico-sanitaris i el procediment d'autorització d'aquests establiments, de manera que tot establiment que vulgui comercialitzar medicaments veterinaris haurà de presentar una sol·licitud d'autorització.
Tanmateix, la distribució i venda de medicaments destinats a gossos, gats, animals de terrari, ocells domiciliaris, peixos d'aquari i petits rosegadors que no requereixen prescripció veterinària pot realitzar-se per altres canals de venda diferents als centres de distribució i dispensació.
Hauran de presentar una sol·licitud d'autorització al Servei d'Alimentació Animal i Seguretat de la Producció Ramadera.
Hauran de presentar una sol·licitud d'autorització al Departament de Salut
Funcions i responsabilitats dels serveis farmacèutics i veterinaris:
Pla de treball del farmacèutic:
Un farmacèutic pot ser responsable fins a un màxim de 6 centres de dispensació, sempre i quan quedi assegurat el bon compliment de les seves funcions i responsabilitats.
En cas de què treballi en més d'un centre de dispensació haurà de presentar un pla de treball en el que justifiqui el compliment de les seves funcions i a on s'indiqui almenys el següent:
Identificació dels centres de dispensació:
Tots els centres de dispensació a excepció de les oficines de farmàcia, han d'ubicar a la façana principal un distintiu quadrat de 50cm de costat, amb una creu blava amb fons blanc, i sobre la creu amb lletres blanques MV.
Sota la creu hi figurarà "productes zoosanitaris" i el número de registre.
Altres canals de distribució i venda:
Els medicaments d'ús veterinari que no necessiten prescripció veterinària i destinats a gossos i gats, peixos d'aquari, animals de terrari, ocells domiciliaris i petits rosegadors, es podran distribuir i vendre al públic per altres canals de venda diferents dels centres dispensadors i distribuïdors de medicaments d'ús veterinari.
Aquests establiments han de comptar amb instal·lacions que no afectin l'emmagatzematge dels productes, disposar de mitjans frigorífics adequats amb dispositius de control, si escau, i portar un control d'entrades i sortides.
Només es poden vendre els medicaments que en els seu format comercial es faci constar que exclusivament estan destinats a gossos i gats, peixos d'aquari, animals de terrari, ocells domiciliaris i petits rosegadors.
Aquests medicaments només es poden vendre en l'envàs intacte (excepte els que el seu format permeti la dispensació fraccionada).
Qualsevol establiment ubicat a Catalunya que es dediqui a la comercialització de medicaments d'ús veterinari que no precisen prescripció i destinats als animals de companyia, ha de comunicar al Servei d'Alimentació Animal i Seguretat de la producció Ramadera la seva activitat.
Centres de distribució i dispensació autoritzats a Catalunya
Aquestes dades corresponen a les trameses pel Departament d'Agricultura al Ministerio de Agricultura, Alimentación y Medio Ambiente (Magrama) als efectes de mantenir i publicar un catàleg actualitzat de les entitats, agrupacions ramaderes i establiments comercials detallistes que dispensen medicaments veterinaris.
Qualsevol modificació posterior a la data d'actualització indicada es pot consultar al Servei d'Alimentació Animal i Seguretat de la Producció Ramadera, a la següent adreça de correu electrònic: [EMAIL]
Les dades dels centres de distribució i dispensació de medicaments d'ús veterinari autoritzats a Catalunya es troben integrades dins el Catàleg d'establiments que publica i actualitza el Ministeri d'Agricultura, Alimentació i Medi Ambient